Škoda Kodiaq

Škoda Kodiaq je stredne veľké SUV, ktoré od roku 2016 vyrába česká automobilka Škoda Auto. Automobil je postavený na základe platformy Volkswagen Group MQB, ktorú zdieľa s automobilmi Volkswagen Tiguan a Seat Ateca, hoci je Kodiaq dlhší ako Tiguan a dostupný je v 7-miestnom usporiadaní interiéru.

História
Pôvodne bolo predpokladané, že nové SUV od Škody bude niesť názov "Snowman" alebo "Polar", čo však bolo neskôr vyvrátené vedením Škody ako špekulácie médií. Dňa 23. decembra 2015 si Škoda oficiálne zaregistrovala názov "Kodiaq", ktorý odkazuje na Medveďa hnedého kodiaka, najväčšieho hnedého medveďa.

Vo februári 2016 boli predstavené obrázky konceptu Vision C a model konceptu bol vystavený v marci 2016 na Ženevskom autosalóne. SUV vo svojej konečnej podobe bolo dňa 29. septembra 2016 uvedené na Parížskom autosalóne.  Prvé automobily Škoda Kodiaq boli dodané zákazníkom vo februári 2017.

Bezpečnosť a ocenenia
V novembri 2016 bola Škoda Kodiaq nazvaná ako "Best Family Car in the World" časopisom Top Gear. Škoda Kodiaq vyhrala cenu Car of the Year 2017 v Česku, Poľsku a Bulharsku.

Výsledky Euro NCAP Škoda Kodiaq 2017 TestSkóreDospelý pasažier:92%Detský pasažier:77%Chodec:71%Bezpečnostná asistencia:54%

Motory
Automobil Škoda Kodiaq je dostupný s radom prepĺňaných benzínových a naftových motorov, od 1,4 do 2 litrov, s možnosťou výberu pohonu predej nápravy alebo všetkých štyroch kolies.

Benzínové motory
 Označenie motora  Produkcia  Zdvihový objem, ventily, plnenie  Výkon pri max. ot/min  Max. krútiaci moment pri ot/min  Prevodovka Max. rýchlosť [km/h]  0–100 km/h [s]  Komb. spotreba [l/100 km]  1.4 TSI 110 kW  2017–  1395 cm³, 4V, prepĺňaný  110 kW/150 koní pri 5000-6000 ot/min  250 Nm pri 1500–3500 ot/min  6-rýchlostná DSG  198  9.6  6.3  1.4 TSI 110 kW 4x4  2017–  1395 cm³, 4V, prepĺňaný  110 kW/150 koní pri 5000-6000 ot/min  250 Nm pri 1500–3500 ot/min  6-rýchlostná manuálna  197  9.8  6.9  1.4 TSI 110 kW 4x4  2017–  1395 cm³, 4V, prepĺňaný  110 kW/150 koní pri 5000-6000 ot/min  250 Nm pri 1500–3500 ot/min  6-rýchlostná DSG  194  9.9  7.1  2.0 TSI 132 kW 4x4  2017–  1984 cm³, 4V, prepĺňaný  132 kW/180 koní pri 3900-6000 ot/min  320 Nm pri 1400–3940 ot/min  7-rýchlostná DSG  207  8.0  7,4 

Naftové motory
 Označenie motora  Produkcia  Zdvihový objem, ventily, plnenie  Výkon pri max. ot/min  Max. krútiaci moment pri ot/min  Prevodovka  Max. rýchlosť [km/h]  0–100 km/h [s]  Komb. spotreba [l/100 km]  2.0 TDI 110 kW  2017–  1968 cm³, 4V, prepĺňaný  110 kW/150 koní pri 3500-4000 ot/min  340 Nm pri 1750–3000 ot/min  7-rýchlostná DSG  199  10.1  5.0  2.0 TDI 110 kW 4x4  2017–  1968 cm³, 4V, prepĺňaný  110 kW/150 koní pri 3500-4000 ot/min  340 Nm pri 1750–3000 ot/min  6-rýchlostná manuálna  197  9.5  5.4  2.0 TDI 110 kW 4x4  2017–  1968 cm³, 4V, prepĺňaný  110 kW/150 koní pri 3500-4000 ot/min  340 Nm pri 1750–3000 ot/min  7-rýchlostná DSG  194  10.2  5.7  2.0 TDI 140 kW 4x4  2017–  1968 cm³, 4V, prepĺňaný  140 kW/190 koní pri 3500-4000 ot/min  400 Nm pri 1750–3250 ot/min  7-rýchlostná DSG  210  8.9  5.7 

Galéria

Referencie

Iné projekty

Zdroj

Kategória:Automobily Škoda
Kategória:Automobily s pohonom 4 × 4
Kategória:SUV